Akreditovaný vzdelávací program s názvom **„Odborné činnosti zamerané na včasnú podporu dieťaťa s ohrozeným vývinom z dôvodu zdravotného postihnutia a jeho rodiny v sociálnych službách"**.

Vzdelávací program je akreditovaný Ministerstvom práce sociálnych vecí a rodiny (č.z.51966/2018 zo dňa 18.10.2018).

 Vzdelávací program je určený pre pracovníkov pomáhajúcich profesií v sociálnej službe včasnej intervencie a v pracovníkov vykonávajúcich odborné činnosti preventívne aktivity, špecializované sociálne poradenstvo, sociálna rehabilitácia, komunitná rehabilitácia pre deti so zdravotným postihnutím a ich rodiny.

 Cieľom vzdelávacieho programu je posilniť kompetencie odborníkov, poskytnúť im nástroje a zručnosti potrebné k sprevádzaniu rodín v rámci sociálnej služby včasnej intervencie v rodinách detí s rizikovým vývinom a zdravotným postihnutím  vo veku od narodenia do 7. rokov veku dieťaťa.

Vzdelávací program má rozsah 140 hodín a prebieha v 7 vzdelávacích moduloch:

1. Včasná intervencia v kontexte sociálnych služieb
2. Rodina dieťaťa so zdravotným postihnutím
3. Komunikácia s rodinou dieťaťa so zdravotným postihnutím
4. Dieťa so zdravotným postihnutím
5. Transdisciplinárny tím poradcov včasnej intervencie
6. Individuálne plánovanie zamerané na rodinu dieťaťa so zdravotným postihnutím
7. Komunitná rehabilitácia, inklúzia a trnazitný proces

 Počet účastníkov jedného vzdelávacieho cyklu je: 20 – 25 účastníkov

 Cena vzdelávacieho programu: 1.000 – 1.300 EUR (v závislosti od počtu účastníkov, v cene nie je zahrnuté ubytovanie a strava pre účastníkov vzdelávania).